《赠琴士周芝田》
宋代·蔡士裕

吾诵老韩听颖诗一章，琴中意味深且长。
从横变态浩无尽，颖弦韩笔相发扬。
二贤往矣五百载，俯视六合空茫茫。
今有芝田嗣颖傅宫商，一弹令我喜，
再弹令我伤。世多善于无善耳，
使我百感煎中肠。商罔不闻鸣老凤，
江湖夜雨啼寒螀。

作者简介：蔡士裕，字子后，号古梅。度宗咸淳间丹阳学正蔡必荐长子（清光绪《丹阳县志》卷一八）。事见《曲阿诗综》卷八。今录诗七首。